Vyhodnotenie medzirezortného pripomienkového konania

Návrh zákona o pôsobnosti pre oblasť prístupu ku genetickým zdrojom a využívania prínosov vyplývajúcich z ich používania a o zmene a doplnení zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	47  / 7 	
Počet vyhodnotených pripomienok	47 	
		
Počet akceptovaných pripomienok, z toho zásadných	38  / 6 	
Počet čiastočne akceptovaných pripomienok, z toho zásadných	4  / 1 	
Počet neakceptovaných pripomienok, z toho zásadných	5  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	3 (3o,0z) 	 	 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	 	 	x 	 	
6 .	Najvyšší kontrolný úrad Slovenskej republiky 	 	 	 	x 	
7 .	Odbor aproximácie práva sekcie vládnej legislatívy Úradu vlády SR 	6 (6o,0z) 	 	 	 	
8 .	Štatistický úrad Slovenskej republiky 	2 (2o,0z) 	 	 	 	
9 .	Správa štátnych hmotných rezerv Slovenskej republiky 	 	 	x 	 	
10 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
11 .	Protimonopolný úrad Slovenskej republiky 	 	 	x 	 	
12 .	Úrad geodézie, kartografie a katastra Slovenskej republiky 	 	 	 	x 	
13 .	Republiková únia zamestnávateľov 	 	 	 	x 	
14 .	Ministerstvo obrany Slovenskej republiky 	3 (3o,0z) 	 	 	 	
15 .	Úrad jadrového dozoru Slovenskej republiky 	 	 	x 	 	
16 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
17 .	Ministerstvo zahraničných vecí a európskych záležitostí Slovenskej republiky 	5 (5o,0z) 	 	 	 	
18 .	Ministerstvo hospodárstva Slovenskej republiky 	1 (0o,1z) 	 	 	 	
19 .	Úrad vlády Slovenskej republiky 	1 (1o,0z) 	 	 	 	
20 .	Ministerstvo zdravotníctva Slovenskej republiky 	5 (3o,2z) 	 	 	 	
21 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
22 .	Ministerstvo financií Slovenskej republiky 	4 (3o,1z) 	 	 	 	
23 .	Najvyšší súd Slovenskej republiky 	 	 	 	x 	
24 .	Ministerstvo spravodlivosti Slovenskej republiky 	2 (2o,0z) 	 	 	 	
25 .	Národný bezpečnostný úrad 	 	 	x 	 	
26 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
27 .	Úrad priemyselného vlastníctva Slovenskej republiky 	1 (0o,1z) 	 	 	 	
28 .	Ministerstvo životného prostredia Slovenskej republiky  	 	 	 	x 	
29 .	Ministerstvo školstva, vedy, výskumu a športu Slovenskej republiky 	7 (6o,1z) 	 	 	 	
30 .	Ministerstvo kultúry Slovenskej republiky 	4 (4o,0z) 	 	 	 	
31 .	Ministerstvo vnútra Slovenskej republiky 	1 (1o,0z) 	 	 	 	
32 .	Štátna pokladnica 	 	 	x 	 	
33 .	Zbor väzenskej a justičnej stráže 	 	 	x 	 	
34 .	Úrad pre dohľad nad zdravotnou starostlivosťou 	 	 	x 	 	
35 .	Inštitút pre výskum práce a rodiny 	 	 	x 	 	
36 .	Slovenská akadémia vied 	1 (0o,1z) 	 	 	 	
	SPOLU	47 (40o,7z) 	0 (0o,0z) 	15 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K čl. I § 1 
V ustanovení odporúčame slovo „súvisiacimi“ nahradiť slovom „súvisiacich“ (gramatická úprava). 	O 	A 	 	
GP SR 	K čl. I § 12 
V § 12 ods. 1 odporúčame slovo „tridsiatich“ nahradiť číslicou „30“ v zmysle bodu 6 prílohy č. 5 k Legislatívnym pravidlám vlády SR. 	O 	A 	 	
GP SR 	K čl. IV bod 3 
Uvádzaciu vetu odporúčame upraviť podľa bodu 30 prílohy č. 5 k Legislatívnym pravidlám vlády SR. 	O 	A 	 	
OAP SVL ÚV SR 	K poznámke pod čiarou k odkazu 1 
V publikačnom zdroji nariadenia (EÚ) č. 511/2014 nie je potrebné uvádzať číslo strany Úradného vestníka Európskej únie za lomkou a žiadame ho vypustiť.  	O 	A 	 	
OAP SVL ÚV SR 	K čl. I § 3 až 7 a k čl. II a IV 
Vzhľadom na to, že Európska komisia ešte neprijala vykonávacie akty, v ktorých by špecifikovala záverečné štádium vývoja produktov v rôznych sektoroch, ako aj vzhľadom na to, že predkladateľ v odôvodnení k čl. II tvrdí, že v konaní o patentovej prihláške sa nepočíta s informačnou povinnosťou používateľov genetických zdrojov, sme toho názoru, že v súčasnosti nemožno pristúpiť k implementácii čl. 7 nariadenia (EÚ) č. 511/2014 na úrovni jednotlivých priemyselných sektorov. Navrhované § 3 až 7, ako aj čl. II a IV je podľa nás potrebné vypustiť a na účely implementácie čl. 7 nariadenia (EÚ) č. 511/2014 ustanoviť až do prijatia vykonávacích aktov Európskej komisie len jeden príslušný orgán, ktorý by všeobecne prijímal informácie od používateľov genetických zdrojov. 	O 	ČA 	Akceptovaná časť pokiaľ ide o konanie o patentovej prihláške. Pokiaľ ide o implemetáciu čl. 7 tohto času je v legislatívnom procese vykonávací akt Európskej Komisie, jednotlivé ustanovenia boli upravené tak, aby zohľadňovali skutočnosť, že bližšie podmienky a spôsoby prijímania vyhlásení a informácií sú uvedené v vykonávacom akte Európskej komisie. V tomto smere bola doplnená aj dôvodová správa.  	
OAP SVL ÚV SR 	K odkazom na vykonávacie akty Európskej komisie 
1. V návrhu zákona sa v poznámkach pod čiarou citujú aj tie ustanovenia nariadenia (EÚ) č. 511/2014, na základe ktorých má Európska komisia vykonávacie akty vydať (čl. 5 ods. 5, čl. 7 ods. 6, čl. 8 ods. 7). 
Uvedená technika je však zložitá a právne nepresná. Namiesto toho odporúčame na ešte nevydané vykonávacie akty odkázať s pomocou inej prípustnej techniky, ktorou je označenie týchto aktov priamo v texte zákona napr. ako „vykonávacie akty Európskej komisie“. 
 	O 	A 	 	
OAP SVL ÚV SR 	K odkazom na vykonávacie akty Európskej komisie 
2. Vzhľadom na početnosť výskytu slov „Európska komisia“ v návrhu zákona, ako aj vzhľadom na to, že v zmysle pripomienky uvedenej vyššie odporúčame v návrhu zákona používať slovné spojenie „vykonávacie akty Európskej komisie“, odporúčame v § 2 písm. b) zaviesť pre slová „Európska komisia“ legislatívnu skratku „Komisia“. 	O 	A 	 	
OAP SVL ÚV SR 	K doložke zlučiteľnosti 
1. V doložke zlučiteľnosti chýba v názve nariadenia (EÚ) č. 511/2014 skratka Európskej únie v zátvorkách „(EÚ)“ a je potrebné ju doplniť. 	O 	A 	 	
OAP SVL ÚV SR 	K doložke zlučiteľnosti 
2. Rozhodnutie Rady zo 14. apríla 2014 má číslo 2014/283/EÚ. V zmysle bodu 7 prílohy č. 3 k Legislatívnym pravidlám vlády SR ho treba uviesť za názvom tohto rozhodnutia v zátvorke.  	O 	A 	 	
ŠÚ SR 	K čl. II, III a IV 
Odporúčame poznámky pod čiarou zosúladiť s bodom 37 prílohy č. 5 k Legislatívnym pravidlám vlády SR. 

 	O 	A 	 	
ŠÚ SR 	K čl. IV bod 1 
Odporúčame slová „ods. 2“ nahradiť slovami „odsek 2“. Rovnako odporúčame upraviť aj bod 3. 
 	O 	A 	 	
MO SR 	K čl. I § 10 ods. 1 písm. d) 
Odporúčame písmeno d) upraviť takto: " d) v určenej lehote nesplní povinnosť podľa § 9 ods. 1 písm. c)". 
Uvedené sa primerane vzťahuje aj na ustanovenie § 11 ods. 1 písm. d). 	O 	A 	 	
MO SR 	K čl. I § 12 ods. 4  
Odporúčame pri pojme "Environmentálny fond" zaviesť odkaz na príslušný právny predpis, ktorý tento pojem upravuje. 	O 	N 	Ide o pojem používaný v právnych predpisoch pre oblasť životného prostredia.  	
MO SR 	K dôvodovej správe 
Všeobecnú časť odporúčame spresniť a upraviť po obsahovej stránke podľa legislatívnych pravidiel vlády, najmä uvedením ustanovení nariadenia Európskeho parlamentu a Rady (EÚ) č. 511/2014 zo 16. apríla 2014 o opatreniach na zaistenie súladu pre používateľov Nagojského protokolu o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania v Únii, na základe ktorých je vypracovaný návrh predmetného zákona, najmä s ohľadom na články 6 a 11. 	O 	A 	 	
MZVaEZ SR 	Bod 3 písm. a) bod 1. Doložky zlučiteľnosti právneho predpisu s právom EÚ  
Odporúčame za slová „nariadenie Európskeho parlamentu a Rady“ uviesť označenie „(EÚ)“. Ďalej tiež odporúčame doplniť dátum uverejnenia nariadenia v Úradnom vestníku EÚ, a to za celý názov tohto nariadenia a dátum jeho prijatia, a to nasledovne „(Ú. v. EÚ L 150, 20.5.2014)“. 

Odôvodnenie: Pripomienka vyplýva z bodu 5. prílohy č. 3 k Legislatívnym pravidlám vlády SR.  	O 	A 	 	
MZVaEZ SR 	Bod 3 písm. a) bod 2. Doložky zlučiteľnosti právneho predpisu s právom EÚ  
Odporúčame za slová „vyplývajúcich z ich používania k Dohovoru o biologickej diverzite v mene Európskej únie“ uviesť „(2014/283/EÚ)“. Ďalej tiež odporúčame, aby za takto doplneným číslom rozhodnutia bola uvedená publikácia tohto právneho aktu v Úradnom vestníku EÚ, t. j. „(Ú. v. EÚ L 150, 20.5.2014)“. 

Odôvodnenie: Pripomienka vyplýva z bodu 7. v spojení s bodom 5. prílohy č. 3 k Legislatívnym pravidlám vlády SR.  	O 	A 	 	
MZVaEZ SR 	Čl. II, § 37a, poznámka pod čiarou k odkazu 14a) 
Označenie „Ú. v. EÚ L 150/59, 20.5.2014“ navrhuje nahradiť označením „Ú. v. EÚ L 150, 20.5.2014“. 

Odôvodnenie: Pripomienka vyplýva z bodu 5. prílohy č. 3 k Legislatívnym pravidlám vlády SR. 
 	O 	N 	ČL II bol vypustený po rozporovom konaní s UPV SR. 	
MZVaEZ SR 	Čl. III, bod 1, poznámka pod čiarou k odkazu 27b) 
Označenie „Ú. v. EÚ L 150/59, 20.5.2014“ navrhuje nahradiť označením „Ú. v. EÚ L 150, 20.5.2014“. 

Odôvodnenie: Pripomienka vyplýva z bodu 5. prílohy č. 3 k Legislatívnym pravidlám vlády SR. 
 	O 	A 	 	
MZVaEZ SR 	Čl. IV, bod 1, poznámka pod čiarou k odkazu 46b) 
Označenie „Ú. v. EÚ L 150/59, 20.5.2014“ navrhuje nahradiť označením „Ú. v. EÚ L 150, 20.5.2014“. 

Odôvodnenie: Pripomienka vyplýva z bodu 5. prílohy č. 3 k Legislatívnym pravidlám vlády SR. 
 	O 	A 	 	
MH SR 	K Čl. I - § 6 
Z kompetenčného i vecného hľadiska žiadam predmetné ustanovenie preformulovať, prípadne vypustiť. 

Odôvodnenie: 
Návrh zákona v § 6 upravuje úlohy a povinnosti Centra pre chemické látky a prípravky, hoci táto organizácia ku dňu 1.1.2014 zanikla a jej kompetencie prešli do pôsobnosti Ministerstva hospodárstva SR. 
V rámci pôsobnosti, ktorú Ministerstvo hospodárstva SR vo vzťahu k platnej legislatíve upravujúcej oblasť biocídnych výrobkov vykonáva, je z vecného hľadiska formulácia § 6 nejasná a jej účel neobjasňuje ani osobitná časť dôvodovej správy k predmetnému ustanoveniu. 

 	Z 	A 	nová úprava a vysvetlenie doplnením dôvodovej správy k predmetnému ustanoveniu  	
ÚV SR 	 
Bez pripomienok 	O 	A 	 	
MZ SR 	K § 1 
Text ustanovenia odporúčame upraviť takto: 
„Tento zákon upravuje pôsobnosť orgánov štátnej správy a povinnosti fyzických osôb, fyzických osôb – podnikateľov a právnických osôb, priestupky a iné správne delikty v oblasti dodržiavania podmienok prístupu ku genetickým zdrojom a tradičným poznatkom, ktoré súvisia s genetickými zdrojmi a využívaním prínosov vyplývajúcich z ich používania podľa osobitného predpisu (ďalej len „oblasť využívania genetických zdrojov“) s cieľom prispieť k zachovaniu biologickej diverzity a trvalo udržateľnému využívaniu jej zložiek. 
Táto pripomienka je zásadná. 
Odôvodnenie: 
Predmet úpravy zákona obsiahnutý v ustanovení § 1 návrhu zákona nezodpovedá rozsahu, ktorý návrh zákona upravuje. V predmete úpravy návrhu zákona chýba úprava zodpovednosti fyzických osôb, fyzických osôb – podnikateľov a právnických osôb, ktorá je v návrhu zákona upravená. 
 	Z 	A 	Nová úprava v zmysle pripomienky. 	
MZ SR 	K poznámke pod čiarou k odkazu 18 
Na konci poznámky odporúčame čiarku nahradiť bodkou. 
 	O 	A 	 	
MZ SR 	K § 9 ods. 2 
V § 9 ods. 2 odporúčame slovo „ods.“ nahradiť slovom „odsek“. 
Odôvodnenie: Legislatívno-technická pripomienka. 

 	O 	A 	 	
MZ SR 	K § 9 (návrh na doplnenie nového § 10) 
Do návrhu zákona žiadame doplniť za § 9 nový § 10, ktorý by upravoval povinnosti používateľov. Nový § 10 znie: 
„§ 10 
Povinnosti používateľov 

Používatelia13) predkladajú vyhlásenia a informácie14) v štátnom jazyku a v anglickom jazyku v listinnej podobe a elektronickej podobe.“ 
Táto pripomienka je zásadná. 

Odôvodnenie: 
Podľa § 7 písm. a) a b) návrhu zákona Úrad verejného zdravotníctva Slovenskej republiky prijíma od používateľov vyhlásenia a informácie podľa osobitného predpisu, ak ide o nové potraviny a výživové doplnky, ktoré sú pred ich uvedením na trh predmetom schvaľovania, registrácie alebo notifikácie podľa osobitného predpisu, pričom odkaz na osobitný predpis znamená čl. 7 ods. 2 a 6 nariadenia (EÚ) č. 511/2014), 
- podľa obsahu čl. 7 ods. 2 a 6 nariadenia (EÚ) č. 511/2014 ide o rozsiahlu dokumentáciu, takže uvedené je možné vykonávať len za predpokladu, že MŽP SR pripraví usmernenie vrátane konkrétnych formulárov, ktoré bude možné zverejniť na webových stránkach dotknutých orgánov štátnej správy (vrátane ÚVZ SR) tak, aby používatelia zasielali požadované informácie v jednotnej forme v štátnom jazyku a v anglickom jazyku, 
- navrhujeme doplniť do návrhu zákona požiadavku zasielania údajov v štátnom jazyku a keďže informácie je následne potrebné zasielať Európskej komisii a klíringovému stredisku pre prístup a spoločné využívanie prínosov v anglickom jazyku, tak aj požiadavku zaslania týchto údajov okrem štátneho jazyka súčasne aj v anglickom jazyku, 
- vzhľadom na to, že informácie je následne potrebné elektronicky zasielať Európskej komisii a klíringovému stredisku pre prístup a spoločné využívanie prínosov, žiadame doplniť požiadavku na zasielanie údajov aj elektronicky. 
 	Z 	ČA 	Pripomienka ohľadne elektronickej podoby predkladania je akceptovaná úpravou v § 13. 
Vo zvyšnej časti pripomienka nebola akceptovaná z dôvodu , že tohot času je v legislatívnom procese vykonávací akt Európskej komisie, podľa ktorého vyhlásenia a informácie podľa čl. 7 ods. 1 a 2 nariadenia sa budú predkladať vo forme formulárov, ktoré tvoria prílohy tohto návrhu. Bližšie vysvetlenie bolo upravené v dôvodovej správe.  	
MZ SR 	K dôvodovej správe 
Všeobecná časť, 2. strana, v poslednom odseku odporúčame vypustiť slová „kozmetický priemysel“. 
Odôvodnenie: Od 11.07.2013, kedy nadobudlo účinnosť nariadenie (ES) č. 1223/2009 o kozmetických výrobkoch notifikujú elektronicky zodpovedné osoby a v niektorých prípadoch distribútori kozmetických výrobkov údaje o rámcovom zložení (čl. 13) a nanozložkách (čl. 16) na centrálnom európskom portáli (CPNP). Notifikácia kozmetických výrobkov bola na Úrade verejného zdravotníctva Slovenskej republiky zákonom č. 204/2014 Z. z. zrušená. 
 	O 	N 	vysvetlenie je uvedené v doplnenej dôvodovej správe k príslušnému ustanoveniu 	
MPSVR SR 	Všeobecná pripomienka 
Odporúčame predkladaný materiál legislatívno – technicky upraviť. Napríklad v návrhu uznesenia vlády Slovenskej republiky odporúčame za slovami „Na vedomie:“ slovo „predsedovi“ nahradiť slovom „predseda“; v Čl. I § 9 ods. 1 písm. f) odporúčame slovo „splnenie“ nahradiť slovom „splnenia“; v Čl. I § 9 ods. 2 odporúčame slovo „ods.“ nahradiť slovom „odseku“. 
Odôvodnenie: Pripomienka legislatívno – technická. 
 	O 	A 	 	
MF SR 	Všeobecne 
Z doložky vybraných vplyvov (ďalej len „doložka vplyvov“) vyplýva negatívny vplyv na rozpočet verejnej správy vo výške 8 252 eur v roku 2015 a vo výške 39 611 eur každoročne v rokoch 2016 až 2018, ktorý súvisí s navýšením zamestnaneckých kapacít v kapitole Ministerstva zdravotníctva SR a Ministerstva životného prostredia SR. 

Upozorňujem, že návrh je v rozpore s uznesením vlády SR č. 508/2014 k návrhu rozpočtu verejnej správy na roky 2015 až 2017, ktorý v bode C.8. ukladá ministrom, predsedom ostatných ústredných orgánov štátnej správy a správcom ďalších kapitol štátneho rozpočtu nepredkladať v priebehu roka 2015 návrhy legislatívnych predpisov a iných materiálov, ktoré zakladajú finančné nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2015 s rozpočtovými dôsledkami na štátny rozpočet alebo na iné rozpočty tvoriace verejný rozpočet. V nadväznosti na uvedené, ako aj prebiehajúcu konsolidáciu verejných financií, žiadam zabezpečiť realizáciu návrhu v rámci schválených limitov počtu zamestnancov a výdavkov dotknutých kapitol na jednotlivé rozpočtové roky a primerane upraviť doložku vplyvov. 
 	Z 	A 	 	
MF SR 	Všeobecne 
V doložke vplyvov žiadam, vzhľadom na to, že podľa § 9 ods. 1 písm. d) Slovenská inšpekcia životného prostredia ako kontrolný orgán prejednáva a ukladá pokuty za priestupky a iné správne delikty, v súlade s § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, uviesť a zdôvodniť predpokladané finančné dôsledky na rozpočet verejnej správy. Ak nie je možné v súčasnosti kvantifikovať objem finančných prostriedkov vybraných z pokút, je toto potrebné uviesť do poznámky doložky vplyvov a označiť pozitívny vplyv na rozpočet verejnej správy.  	O 	A 	 	
MF SR 	Všeobecne 
Zároveň upozorňujem, že doložka vplyvov je vypracovaná zmätočne, odôvodnenie navýšenia výdavkov a zamestnancov nie je dostatočné a jednotlivé tabuľky nie sú vo vzájomnom súlade. V návrhu sa ukladajú nové kompetencie viacerým orgánom štátnej správy, pričom nie je jednoznačne deklarované, že tieto kompetencie budú zabezpečené v rámci schválených limitov dotknutých kapitol na jednotlivé rozpočtové roky. 	O 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) a s ich prílohami (napríklad v čl. I § 1 slovo „súvisiacimi“ nahradiť gramaticky správnym slovom „súvisiacich“, v poznámkach pod čiarou k odkazom 4 a 18 na konci uviesť bodku, v § 9 ods. 1 písm. f) slovo „splnenie“ nahradiť slovom „splnenia“ a odsek 2 zosúladiť s bodom 55 prílohy č. 5 LPV, v § 11 ods. 5 slovo „najmä“ vypustiť alebo nahradiť iným vhodným výrazom, v § 13 slovo „všeobecne“ nahradiť slovom „všeobecný“ a slová „s výnimkou“ nahradiť slovom „okrem“; v čl. IV body 1 a 3 zosúladiť s bodom 30 prílohy č. 5 LPV). 	O 	A 	 	
MS SR 	Vlastný materiál  
V § 10 vlastného materiálu dávame na zváženie odsek 4 nahradiť novým odsekom 4, ktorý znie: „(4) Na priestupky a ich prejednávanie sa vzťahuje všeobecný predpis o priestupkoch, 29) ak § 12 zákona neustanovuje inak." Odôvodnenie: Uvedené nové znenie § 10 ods. 4 sa navrhuje sa v zmysle čl. 6 ods. 2 Legislatívnych pravidiel vlády Slovenskej republiky s ohľadom na v právnom poriadku ustálený odkaz na všeobecný predpis o priestupkoch upravujúci konanie o priestupkoch. 	O 	A 	 	
MS SR 	Vlastný materiál 
V čl. IV v bode 2, 4, 5, 6 a 7 navrhujeme slová „musí predložiť" nahradiť slovami „je povinný predložiť". Odôvodnenie: Ide o gramatickú pripomienku. 	O 	ČA 	Pokiaľ ide o body 5,6,7 , Neakceptované pokiaľ ide o body 2,4 lebo sa vzťahujú k žiadosti.  	
ÚPV SR 	Článok II návrhu zákona 
Predkladateľ navrhuje v článku II návrhu zákona novelizovať zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov. 

ÚPV SR zásadne nesúhlasí s navrhnutou novelou patentového zákona z nasledovných dôvodov: 

Z hľadiska potreby náležitej implementácie nariadenia č. 511/2014 zo 16. apríla 2014 nie je novelizácia patentového zákona nevyhnutná a podľa nášho názoru ani vhodná. Sám predkladateľ v dôvodovej správe k čl. II návrhu zákona konštatuje, že v zmysle návrhu vykonávacieho nariadenia k nariadeniu č. 511/2014 zo 16. apríla 2014 sa nepočíta s povinnosťou používateľa v konaní o patentovej prihláške predkladať vyhlásenia podľa čl. 7 nariadenia č. 511/2014 zo 16. apríla 2014 a preto ich nepredloženie ani nemá byť sankcionované. Možno poukázať aj na legislatívny proces, ktorý predchádzal prijatiu nariadenia č. 511/2014 zo 16. apríla 2014, v rámci ktorého ani neboli zapojení odborníci na patentové právo z národných patentových úradov. Samotné nariadenie nemá priamy dopad na patentové právo, ktoré nie je harmonizované na úrovni EÚ (s výnimkou niektorých osobitných nariadení). 

Vo všeobecnosti platí, že stanovovať zákonom povinnosť bez súčasného nastavenia adekvátneho sankčného mechanizmu v prípade jej nesplnenia, nemožno považovať za efektívnu tvorbu právnych predpisov. Ak má byť jedným z cieľov návrhu aj zvýšenie informovanosti používateľov, ktorí plánujú svoje vynálezy chrániť prostredníctvom patentovej ochrany, do úvahy prichádzajú skôr iné, nelegislatívne metódy "regulácie". 

Na základe uvedeného navrhujeme z návrhu zákona vypustiť článok II v celom rozsahu a bez náhrady. Zároveň bude potrebné primerane upraviť dôvodovú správu. 

Z doterajších rokovaní s predkladateľom na pracovnej úrovni, počas ktorých sa postupne profilovala pozícia predkladateľa a aj ÚPV SR, vyplýva, že predkladateľ sa do veľkej miery stotožňuje s vyššie uvedenými dôvodmi tejto zásadnej pripomienky. 
 	Z 	A 	Vysvetlené na rozporovom konaní. 	
MŠVVaŠ SR 	K čl. III všeobecne 
Žiadame vypustiť čl. III z návrhu zákona o pôsobnosti orgánov štátnej správy v oblasti prístupu ku genetickým zdrojom a spoločného využívania prínosov vyplývajúcich z ich používania a o zmene a doplnení niektorých zákonov. 
Túto pripomienku považuje Ministerstvo školstva, vedy, výskumu a športu Slovenskej republiky za zásadnú. 

Odôvodnenie: 
1. Finančné prostriedky na vedu a výskum v oblasti využívania genetických zdrojov (čl. I § 1 návrhu zákona) poskytujú aj iné štátne orgány a nimi zriadené organizácie ako je MŠVVaŠ SR a APVV, ako to vyplýva z § 8 ods. 1 návrhu zákona, napriek tomu iné zákony ostávajú návrhom nedotknuté. 
Samotný § 8 ods. 1 v čl. I návrhu zákona ustanovuje pre štátne orgány a "organizácie", ktoré poskytujú finančné prostriedky na výskum v oblasti využívania genetických zdrojov, povinnosťprijímať od príjemcov finančných prostriedkov vyhlásenia o uplatňovaní náležitej starostlivosti podľa čl. 4 nariadenia a odkazuje príkladmo na dva osobitné zákony, na základe ktorých sa finančné prostriedky na výskum poskytujú. Popri zákone č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov sa uvádza aj "zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.". Takúto úpravu považuje MŠVaŠ SR z legislatívneho hľadiska za plne postačujúcu. 

2. Nariadenie Európskeho parlamentu a Rady je právny akt s priamym účinkom, t. j. priamo oprávňuje a zaväzuje subjekty ako účastníkov v ňom upravených právnych vzťahov. Európskej komisii sa ním ukladá povinnosť vydať k nemu vykonávacie akty. Predloženie predmetného vyhlásenia na základe tohto nariadenia možno dohodnúť aj ako podmienku zmluvy medzi poskytovateľom a prijímateľom o poskytnutí prostriedkov na riešenie projektu uzavretej podľa § 20 zákona č. 172/2005 Z. z. v znení neskorších predpisov. 
Podľa nášho názoru je možné uvažovať o zmluvnom záväzku MŠVVaŠ SR s takýmto obsahom aj v prípade poskytovania stimulov v oblasti vedy a výskumu v zmluve s prijímateľom dotácie uzatvorenej podľa § 7 ods. 12 na základe zákona 185/2009 Z.z. o stimuloch pre výskum a vývoj a o doplnení zákona č. 595/2003 Z.z. o dani z príjmov v znení neskorších predpisov, a to v širšom zmysle s ohľadom na § 4 ods. 6 písm. a) až c) zákona č. 185/2009 Z. z. v znení zákona č. 363/2013 Z. z. a tiež bodu 33 preambuly nariadenia, ktoré ráta s vhodnými opatreniami, nie výlučne s právnymi predpismi. 

3. Samotný zákon č. 172/2005 Z. z. o organizácii štátnej podpory výskumu a vývoja, ktorý je predmetom doplnenia v Čl. III predloženého návrhu, podľa nášho názoru už obsahuje v súčasnosti právny základ prijímania predmetného vyhlásenia, a to v § 18 ods. 2 písm. k) a l), ktorý umožňuje poskytovateľovi prostredníctvom komisie na prijímanie žiadostí v rámci vyhodnotenia predložených žiadostí hodnotiť ako podmienku poskytnutia finančných prostriedkov aj vyhlásenie o uplatňovaní náležitej starostlivosti podľa čl. 4 nariadenia. 
Podľa platného znenia je možné požadovať predmetné vyhlásenie na základe príkladmého výpočtu náležitostí výzvy alebo zahrnutím požiadavky vyhlásenia medzi formálne podmienky alebo zohľadnením požiadavky v rámci zverejnených kritérií, ktoré aplikuje odborná komisia. 

4. Predkladateľ predkladá návrh zákona v čase, keď nie sú vydané vykonávacie akty Komisie podľa bodu 33 až 35 preambuly a čl. 7 ods. 6 nariadenia práve v súvislosti s uplatňovaním článku 7 ods. 1, 2 a 3 o uplatňovaní náležitej starostlivosti definovanej v čl. 4 nariadenia. Vzniká tak riziko, že návrh zákona nebude v súlade s požiadavkami Komisie na formu a obsah predmetného vyhlásenia. 
 	Z 	A 	 	
MŠVVaŠ SR 	K názvu zákona 
Odporúčame upraviť názov zákona v súlade s legislatívnymi pravidlami vlády SR; názov právneho predpisu má byť stručný. 
 	O 	A 	 	
MŠVVaŠ SR 	K Čl. I § 1  
Navrhujeme ustanovenie formulovať nasledovne: 
"(1) Tento zákon upravuje pôsobnosť orgánov štátnej správy v oblasti dodržiavania podmienok prístupu ku genetickým zdrojom 1) a tradičným poznatkom súvisiacim s genetickými zdrojmi 2) a využívania prínosov vyplývajúcich z používania genetických zdrojov a súvisiacich tradičných poznatkov podľa osobitného predpisu 3) (ďalej len „oblasť využívania genetických zdrojov“). 
(2) Účelom výkonu štátnej správy v oblasti využívania genetických zdrojov je zachovanie biologickej diverzity a trvalo udržateľné využívanie jej zložiek.4) 
Odôvodnenie: 
Ustanovenie je formulované neprehľadne. Slovo "súvisiacimi" treba nahradiť gramaticky správnym slovom "súvisiacim". 
Odsek 2 vyjadruje základNú zásadu štátnej politiky v danej oblasti. 
 	O 	ČA 	Nová úprava.  	
MŠVVaŠ SR 	K Čl. I § 7 písm. a)  
Navrhujeme v poznámke pod čiarou k odkazu 18 na konci vety čiarku nahradiť bodkou. 
 	O 	A 	 	
MŠVVaŠ SR 	K Čl. I § 8 ods. 2 
Navrhujeme slovo "organizácie" nahradiť slovami "právnické osoby" z dôvodu, že slovo „organizácia“ nie je právny pojem. Zároveň ide o súlad odkazu s odsekom 1.  	O 	A 	 	
MŠVVaŠ SR 	K čl. I § 9 ods. 2  
Navrhujeme výslovne definovať kontrolný postup (najmä oprávnenia a povinnosti inšpekcie, oprávnenia a povinnosti právnických osôb a fyzických osôb, záznam z kontroly), pretože kontrolné zistenia môžu preukázať aj administratívnoprávnu zodpovednosť fyzických osôb za priestupky a najmä právnických osôb za správne delikty. Právnické osoby a fyzické osoby, ktoré nie sú orgánmi verejnej správy nemôžu byť kontrolovanými subjektmi podľa zákona č. 10/1996 Z. z. v znení neskorších predpisov, ktorý sa vzťahuje len na subjekty verejnej správy, preto nie je vhodné na základné pravidlá kontrolnej činnosti uvedené v tomto zákone odkazovať ani primerane z dôvodu možných aplikačných problémov. § 9 ods. 1 písm. e) zákona č. 525/2003 Z. z. v znení neskorších predpisov v § 9 určuje inšpekciu za kontrolný orgán podľa osobitných predpisov, ktorými sú zákony, ktoré upravujú starostlivosť o jednotlivé zložky životného prostredia vrátane pôsobnosti orgánov štátnej správy a práva a povinnosti spravovaných subjektov. 	O 	N 	Kontrolný postup je definovaný v čl. 9 ods. 3 nariadenia EÚ a súčasne sa ustanovuje primerané uplatnenie pravidiel kontrolnej činnosti podĺa § 8 až 16 zákona č. 10/1996 Z. z.  	
MŠVVaŠ SR 	K čl. II úvodná veta  
Za citáciou "zákona č. 517/2007 Z. z." navrhujeme slovo "a" nahradiť čiarkou a za citáciu "zákona č. 495/2008 Z. z." navrhujeme vložiť slová "a zákona č. 202/2009 Z. z.". 
V súlade s Legislatívnymi pravidlami vlády SR nemožno citáciu zákona č. 202/2009 Z. z. v úvodnej vete článku opomenúť, hoci tento zákon "len" zrušil čl. II zákona č. 435/2001 Z. z. 	O 	N 	Článok II bol vypustený po rozporovom konaní s ÚPV SR. 	
MK SR 	K Čl. I k poznámkam pod čiarou k odkazom 16 a 17 
Odporúčame doplniť citáciu osobitných predpisov v poznámkach pod čiarou, ak chcel predkladateľ uviesť demonštratívny výpočet osobitných predpisov, ak taxatívny výpočet, odporúčame vypustiť slovo "Napríklad". 
Odôvodnenie: 
Zosúladenie s bodom 22 prílohy č. 5 k Legislatívnym pravidlám vlády SR. 
 	O 	A 	 	
MK SR 	K Čl. I k § 9 
V ods. 1 písm. f) odporúčame slovo "splnenie" nahradiť slovom "splnenia". 
Odôvodnenie: 
Gramatická úprava. 
 	O 	A 	 	
MK SR 	K Čl. I k § 10 
V ods. 4 odporúčame slová "prejednávaní priestupkov " nahradiť slovom "priestupkoch". 
Odôvodnenie: 
Legislatívno-technická pripomienka. 	O 	A 	 	
MK SR 	K Čl. I k poznámke pod čiarou k odkazu 29 
Slovo "prepisov" odporúčame nahradiť slovom "predpisov". 
Odôvodnenie: 
Legislatívno-technická pripomienka. 	O 	A 	 	
MV SR 	V návrhu zákona je žiaduce z legislatívno-technického a gramatického hľadiska vykonať niektoré úpravy, napríklad v čl. I 
V návrhu zákona je žiaduce z legislatívno-technického a gramatického hľadiska vykonať niektoré úpravy, napríklad v čl. I 
a) § 1 slovo „upravuje“ nahradiť slovom „ustanovuje“, ktoré je všeobecne priliehavé k pôsobnosti orgánov štátnej správy; zároveň však prehodnotiť slová „štátnej správy“ (aj v názve zákona), keďže zrejme nie všetky uvedené orgány sú orgánmi štátnej správy, ale len rozpočtovými organizáciami štátu, ktoré podľa príslušných zákonov plnia niektoré úlohy štátnej správy, 
b) § 2 na konci uvádzacej vety pripojiť slová „v oblasti využívania genetických zdrojov“ a vzhľadom na túto zmenu upraviť príslušné písmená (obdobne upraviť aj § 3 až 7); v § 2 písm. b) vypustiť slovo „danej“ ako nadbytočné, 
c) v poznámke pod čiarou k odkazu 18 vyjadriť, že ide o zákon Národnej rady Slovenskej republiky; obdobne aj v poznámke pod čiarou k odkazu 26, 
d) § 8 ods. 1 prehodnotiť spojenie slov „štátne orgány a iné právnické osoby“, pretože štátne orgány nemajú vždy postavenie právnických osôb; v tejto súvislosti v odseku 2 slovo „organizácie“ je nevhodné, 
e) § 9 ods. 1 písm. d) je gramaticky nesprávne a možno ho upraviť napríklad takto: „d) prejednáva priestupky a iné správne delikty (a ukladá pokuty) podľa § 10 až 12“; v odseku 2 rozpísať skratku „ods.“, 
f) § 10 ods. 1 písm. d) slová „v určenej lehote“ presunúť za slovo „nesplní“ [aj v § 11 ods. 1 písm. d)]; v odseku 4 slová „prejednávaní priestupkov“ nahradiť v súlade s viacerými osobitnými zákonmi slovom „priestupkoch“, 
g) § 11 ods. 5 slová „sa prihliadne najmä“ nahradiť slovami „inšpekcia prihliada“, 
h) § 13 slovo „všeobecne“ nahradiť slovom „všeobecný“. 
 	O 	A 	 	
SAV 	všeobecne k vlastnému materiálu 
SAV žiada znížiť spodnú hranicu rozpätia sankcií uvedených v § 10 a 11 (priestupky a iné správne delikty) na 500 eur, resp. ju vynechať vôbec. 
Zdôvodnenie: SAV považuje spodnú hranicu rozpätia sankcií, ktoré sú uvedené v návrhu zákona, za neprimerane vysokú vzhľadom na novú legislatívu v tejto oblasti a nejednoznačné výklady jednotlivých ustanovení nariadenia Európskeho parlamentu a Rady (EÚ) č. 511/2014 v aplikačnej praxi. Upozorňujeme súčasne na znenie Čl. 11, ods. 2. nariadenia „Stanovené sankcie musia byť účinné, primerané a odrádzajúce“. 
 	Z 	A 	úprava spodnej hranice pri správnych deliktoch